Lempi Kohtia Kotona - Linda Juhola
Sisustus meillä kotosalla etenee hitaasti ja varmasti. Yksi asia kerrallaan kotiin muuttaa uusia juttuja, ja päivä päivältä täällä näyttää ja tuntuu enemmän kodilta.
Joka kerta asuntoa Instan puolella vilauttaessani tulee aina paljon kysymyksiä meidän huonekaluista ja sisustusjutuista, joten tässä postauksessa käyn läpi muutamia niistä jutuista, mistä olette eniten kyselleet ja esittelen myös omia lemppareitani meidän nurkista!
Flosin Taccia-valaisin oli ollut sisustuksen unelma-listallani jo pitkään, ja olikin yksi ihan ekoista jutuista, mitä tiesin haluavani meille kotiin. Halusin valaisimen nimenomaan mustalla jalalla, sillä se sointuu täydellisesti meidän kodissa olevien mustien ikkunanpielien kanssa yhteen. Koonsa puolesta valitsin pienemmän variaation valaisimesta.
Päiväsaikaan Taccia toimii kauniina koriste-esiineenä yöpäydällä, mutta illan pimetessä siitä tulee myös mielettömän kauniilla tavalla valoa huoneeseen. Tästä kombosta nimenomaan valaisimessa pidänkin, se ei ole vaan valonlähde, vaan myös oma sisustuselementtinsä! Me kutsutaan sitä kotona “ufoksi”, sillä siltä sen ulkomuoto jotenkin vähän näyttää!
Sopivan sängynpäädyn löytäminen makkariin ei todellakaan ollut helppo juttu. Halusin jotain super simppeliä ja neutraalia, ilman sen suurempia yksityiskohtia tai krumeluureja. Toinen vaatimus oli myös, ettei sängynpääty olisi liian korkea, vaan suht matala mitoiltaan. Skannattuani lukuisia nettikauppoja läpi tuloksetta, käännyin lopulta teidän puoleenne ja moni vinkkasi suomalaisesta yrityksestä nimeltä Matri.
Ja Matriltahan meidän uusi sängynpääty nimenomaan löytyikin (saimme sen heiltä yhteistyönä)! Matala, tasapintanen ja kauniissa kylmänvaaleassa beigen sävyssä. Materiaaliksi valittiin pehmoinen sametti. Parasta tässä oli juurikin se, että pystyttiin tilaamaan sängynpääty meidän mittojen mukaan ja valitsemaan sekä malli, väri että materiaali itse! Toisinsanoen luotiin juuri sellainen sängynpääty, josta oltiin unelmoitu ja jollaista oltiin etsitty kissojen ja koirien kanssa!
Meidän kodin uusin tulokas taitaa olla olkkarin tason päällä asustava simpukankuori-vaasi, joka tilattiin Ferm Living -merkiltä. Tätäkin olin kuolannut pitkään ennen kuin vihdoin päätin hankkia sen ja ai että miten fiilisten sitä! Vaasinahan tämä on itsessään vähän hankala, kun se on malliltaan niin matala, mutta itse ostinkin tämän enemmän koristeeksi kuin vaasiksi.
Kultainen leopardi pienestä tukholmalaisesta putiikista nimeltä Hans Mikael Inredning, taulut Desenio ja kirjapidike New Port.
Olkkarin matosta tulee aina kyselyitä, ja se on tosiaan Classic Collectionilta tilattu. Aivan upea vaalea kermanvärinen matto, mutta nyt muutamia kuukausien jälkeen voin suoraan sanoa, että näin vaalea matto ei todellakaan ole helppo! Niiltäosin missä maton päällä tulee käveltyä, imee se likaa puoleensa ja olenpahan tähän yhdet sipsi-dipikin onnistunut kerran tipauttamaan – ups! Vaatisi jo nyt pesua siis..
Marmoripöydät ovat puolestaan Gubilta. Toinen pienempi ja korkeampi, toinen isompi ja matalampi. Ensin pohdittiin, että otetaanko ylipäänsä samanväriset pöytälevyt, tai kenties eri väriset jalat, mutta lopulta päädyttiin silti ottamaan molemmat valkoisella marmorilla ja mustilla jaloilla, johon olen kyllä todella tyytyväinen!
Pöydän päällä komeilevasta korallista tulee aina myös kyselyitä, ja sen olen hankkinut Tukholmasta sellaisesta liikkeestä kuin Posh Living. Mutta vastaavia saa myös esimerkiksi Zara Homesta!
Parhaat takit syksyyn 〉
Roosa October 10, 2019
Upean näköistä teillä! Tota simpukkavaasia oon itsekin katsellut <3
Linda Juhola October 15, 2019
Simpukkavaasi on ihan täydellinen 😍
Camilia October 31, 2019
Minkä kokoisia nuo Gubin sohvapöydät on? Onko jämäkkiä ja tukevia?
Pöydät on koissa 80 cm ja 55 cm halkaisijaltaan! 😊